b'\n_START_ARTICLE_\nBo\xc5\xbeidar Krajn\xc4\x8di\xc4\x8d\n_START_SECTION_\nOdlikovanja in nagrade\n_START_PARAGRAPH_\nLeta 1999 prejel Zoisovo priznanje, najvi\xc5\xa1je dr\xc5\xbeavno priznanje na podro\xc4\x8dju znanosti in raziskovanja. Leta 2000 je prejel \xc4\x8dastni znak svobode Republike Slovenije z naslednjo utemeljitvijo: \xc2\xbbza zasluge pri razvoju mariborske fakultete za kmetijstvo in njenem mednarodnem uveljavljanju, za vrhunske raziskovalne rezultate ter za prispevek pri krepitvi slovenskega gospodarstva\xc2\xab in leta 2009 naziv zaslu\xc5\xbeni profesor Univerze v Mariboru._NEWLINE_V letu 2016 mu je Mestni svet Mestne ob\xc4\x8dine Maribor, podelil naziv \xc4\x8dastni ob\xc4\x8dan za \xc5\xbeivljenjsko delo in zasluge, dose\xc5\xbeene pri dolgoletnem strokovnem delu na podro\xc4\x8dju biolo\xc5\xa1ke znanosti, za izgradnjo Univerzitetnega kmetijskega centra in Botani\xc4\x8dnega vrta Univerze v Mariboru ter osebni prispevek njegovega dela k ugledu mesta.'